***Retningslinjer for lønnsfastsettelse ved Fakultet for medisin og helsevitenskap (MH)***

*Sist revidert i dialog med LOSAM 24.04.2019*

*Oppdatering av postdoktortabell i henhold til særavtaler inngått i årlige lokale lønnsforhandlinger, HTA, pkt. 2.5.1, med virkning fra 01.12.19*

Dekanen har ved fakultetet overordnet ansvarlig for lønnsfastsettelse i forhandling med den enkelte ansatte. For å oppnå konsekvent lønnsfastsettelse ved fakultetet ønsker dekanen at ledere og saksbehandlere bruker veiledende retningslinjer for de ansatte i stillingskategoriene nedenfor. MH-fakultetet forholder seg som resten av NTNU til Hovedtariffavtalene i Staten, Lokal lønnspolitikk for NTNU og de særavtaler som er inngått mellom partene.

Der hvor det i HTA, Lokal lønnspolitikk for NTNU eller særavtaler er bestemt høyere lønn eller bedre betingelser enn det som er angitt i dette dokumentet skal disse bestemmelsene etterfølges.

Retningslinjene henviser til lønnstrinn fremfor årslønnsbeløp, ettersom satsene kan endres fra år til år. **For AKAD-medlemmer vil startlønn være årslønn som er gjeldende til enhver tid.**

Retningslinjene gjelder ved nyansettelse og har ikke automatisk tilbakevirkende kraft. De som allerede er ansatt i stillingene som omtales nedenfor vil ikke påvirkes.

## 1. Retningslinjer for avlønning av vitenskapelige assistenter

Vitenskapelige assistenter innplasseres i stillingskode 1018, 1019 eller 1020 ut fra kandidatens utdanningsnivå:

|  |  |
| --- | --- |
| Vitenskapelig assistent stillingskode 1018 | Studenter under utdanning, herunder medisinerstudenter samt sivilingeniørstudenter alle årskull |
| Vitenskapelig assistent stillingskode 1019 | Fullført bachelorgrad med vitnemål |
| Vitenskapelig assistent stillingskode 1020 | Fullført mastergrad med vitnemål |

***2. Retningslinjer for avlønning av stipendiater***

Nyansatte stipendiater innplasseres i kode 1017. Lønnsinnplassering av stipendiater skjer ut fra prinsippene beskrevet i tabellen under.

ØVRIGE-medlemmer gis fiktiv ansiennitet og plasseres i minimum lønnstrinn og alternativer som vist i tabellen under.

AKAD-medlemmer får minimum lønn i kronebeløp tilsvarende lønnstrinn som gitt av tabellen under og følger lønnsstige gitt av HTA for AKAD.

|  |  |  |  |
| --- | --- | --- | --- |
| Gruppe |  | **AKAD** | **ØVRIGE** |
| **Lønnstrinn** | **Alt. i LR 20** |
| 1 | Stipendiater uten tidligere forskningsaktivitet | Tilsvarende l.tr 54 | l.tr. 54 | 10 |
| 2 | Stipendiater med forskningsaktivitet \* | Tilsvarende l.tr 55 | l.tr. 55 | 9 |
| 3 | Stipendiat med mastergrad og relevant spesialisering\*\*. Gjelder kun dersom spesialiseringen ikke er en del av mastergraden. (Utdanning: 5 år + 1-2 år, 6-7 år totalt) | Tilsvarende l.tr 56 | l.tr. 56 | 10 |
| 4 | Stipendiater med fullført lege eller psykologspesialitet (Utdanning : 6 år + 6 år, 12 år totalt). | Tilsvarende l.tr 57 | l.tr. 57 | 10 |
| 5 | Stipendiater med fullført lege eller psykologspesialitet og forskningsaktivitet\* | Tilsvarende l.tr 59 | l.tr. 59 | 10 |
| 6 | Stipendiater med spesifikk kompetanse (avklares med dekan) | Individuell avlønning  | Individuell avlønning |  |

*\*Forskningsaktivitet = tilsvarende minimum 2 publikasjoner som første- eller andreforfatter i internasjonalt tidsskrift med referee.*

*\*\* Omfatter rammeplanstyrte videreutdanninger innen helse- og sosialfag (l*[*enke*](https://www.regjeringen.no/no/tema/utdanning/hoyere-utdanning/rammeplaner/id435163/)*).*

Stipendiater med cand.med. og fullført Forskerlinje fra Fakultet for medisin og helsevitenskap skal vurderes som stipendiater med forskningsaktivitet (gruppe 2).

Det er instituttet som har ansvaret for å vurdere den enkeltes forskningsaktivitet før ansettelse.

***3. Retningslinjer for avlønning av postdoktorer***

Alle postdoktorer innplasseres i kode 1352. Lønnsinnplassering av postdoktorer skjer ut fra prinsippene beskrevet i tabellen under.

ØVRIGE-medlemmer plasseres i alternativer med minimum lønnstrinn som vist i tabellen under.

AKAD-medlemmer får minimum lønn i kronebeløp tilsvarende lønnstrinn som gitt av tabellen under og følger lønnsstige gitt av HTA for AKAD.

|  |  |  |  |
| --- | --- | --- | --- |
| Gruppe |  | **AKAD** | **ØVRIGE** |
| **Lønnstrinn** | **Alt. i LR 24** |
| 1 | Ordinær lønnsinnplassering for postdoktorer | Tilsvarende l.tr 61 | l.tr. 61 | 5 |
| 2 | Postdoktorer med forskningsaktivitet \* | Tilsvarende l.tr 62 | l.tr. 62 | 6 |
| 3 | Postdoktorer med fullført lege eller psykologspesialitet (Utdanning 6 år+ 6 år, 12 år totalt) i tillegg til doktorgrad | Tilsvarende l.tr 63 | l.tr. 63 | 7 |
| 4 | Postdoktorer med ansiennitet fra stilling som forsker etter avlagt doktorgrad\*\* | Tilsvarende l.tr 62-64 | l.tr. 62-64 | 6-8 |
| 5 | Postdoktorer med spesifikk kompetanse (avklares med dekan)  | Individuell avlønning | Individuell avlønning |  |

*\*Forskningsaktivitet = tilsvarende minimum 2 publikasjoner som første- eller andreforfatter i internasjonalt tidsskrift med referee etter avlagt doktorgrad*

*\*\*Ansiennitet opparbeidet i stilling som forsker etter avlagt doktorgrad godskrives med inntil 3 års ansiennitet og lønnsinnplasseres i alternativ ut fra dette.*

Det er instituttet som har ansvaret for å vurdere den enkeltes forskningsaktivitet før ansettelse.

## 4. Retningslinjer for avlønning av universitetslektorer

Alle nyansatte universitetslektorer innplasseres i stillingskode 1009.

ØVRIGE-medlemmer lønnes i lønnsramme 25, alternativ 10. Lønnsfastsettelse skjer ut fra tjenesteansiennitet i henhold til gjeldende godskrivingsregler i HTA for ØVRIGE.

AKAD-medlemmer gis minimum startlønn tilsvarende som ØVRIGE etter vurdering av tjenesteansiennitet og følger lønnsstige gitt av HTA for AKAD.

## 5. Retningslinjer for avlønning av førsteamanuensiser og førstelektorer

For kandidater med fullført spesialistutdanning (legespesialister og psykologspesialister) gjelder minimum startlønn tilsvarende l.tr. 72.

ØVRIGE-medlemmer plasseres i LR 24.

AKAD-medlemmer gis kronebeløp og følger lønnsstige gitt av HTA for AKAD.